Diari Oficial de la Generalitat Valenciana


Sumari del DOGV 5526, del 04-06-2007 (2007/7241)

RESOLUCIÓ de 21 de maig de 2007, de la Direcció General d'Investigació, Desenrotllament i Innovació Agropecuària, per la qual s'establixen els límits subvencionables de l'Orde de 28 de desembre de 2005, de la Conselleria d'Agricultura, Pesca i Alimentació, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra produïda a les explotacions de la Comunitat Valenciana, per a l'any 2007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5526

Data del DOGV
:   04-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/7241


Data del document
:   21-05-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * qualitat del producte
    * llet crua
    * oví
    * boví
    * caprí
    * ajuda pública

RESOLUCIÓ de 21 de maig de 2007, de la Direcció General d'Investigació, Desenrotllament i Innovació Agropecuària, per la qual s'establixen els límits subvencionables de l'Orde de 28 de desembre de 2005, de la Conselleria d'Agricultura, Pesca i Alimentació, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra produïda a les explotacions de la Comunitat Valenciana, per a l'any 2007. [2007/7241]  
L'experiència adquirida en la gestió d'esta línia d'ajudes millora de qualitat de la llet durant estos anys aconsella incorporar un sistema que permeta millorar la transparència i l'equitativitat en el sistema de repartiment dels fons entre els diversos sol·licitants, per mitjà de l'homogeneïtzació dels diversos programes presentats. Per a això, en l'Orde de 28 de desembre de 2005, es van establir les línies prioritàries, en les quals es podien fixar els límits màxims subvencionables per actuació. Així mateix, amb l'objectiu d'augmentar l'eficàcia d'estes ajudes, es considera necessari intensificar els mecanismes de control per mitjà d'un sistema d'inspeccions de camp encaminades fonamentalment a comprovar l'efectivitat de les accions d'assessorament als ramaders i la veracitat de les dades proporcionades pels sol·licitants de les ajudes.   
Així mateix, mitjançant la Resolució de 23 de gener de 2007, de la conselleria d'Agricultura, Pesca i Alimentació, per la qual es convoquen per a l'exercici 2007 determinades subvencions gestionades per la Direcció General d'Investigació, Desenrotllament i Innovació Agropecuària es publica l'import global màxim de 125.000 euros per al finançament de programes de millora de la qualitat de llet crua de vaca, ovella i cabra produïda a les explotacions de la Comunitat Valenciana.  
Així, doncs, vistes les línies descrites en l'orde i revisats els mòduls aplicables a cada una d'estes amb criteris estrictament tècnics amb la finalitat d'un repartiment més equitatiu de les ajudes per a aconseguir, de manera global, els objectius recollits en els programes de millora de qualitat de la llet.  
Per tot això, a proposta del cap del Servici de Tecnologia Ramadera, resolc:  
Primer  
D'acord amb l'article 8 de l'Orde de 28 de desembre de 2005, de bases reguladores per al finançament dels programes de qualitat (DOGV 12.01.2006) els gastos subvencionables màxims per explotació seran els que es descriuen a continuació:   
a) Visita d'assessorament tècnic: 700 €/ explotació.  
b) Analítiques de llet: 600 €/ explotació.  
c) Revisió estàtica de les instal·lacions de munyiment: 300 €/ explotació.  
d) Revisió d'equips de refrigeració: 300 €/ explotació.  
e) Analítiques d'aigua per al control microbiològic: 100 €/ explotació.  
València, 21 de maig de 2007.- El director general d'Investigació, Desenrotllament i Innovació Agropecuària: Eduardo Primo Millo.